24. apríl

**24. apríl** er 114. dagur ársins (115. á hlaupári) samkvæmt gregoríanska tímatalinu. 251 dagur er eftir af árinu.

## Atburðir
* 858 - Nikulás mikli varð páfi.
* 871 - Alfreð mikli varð Englandskonungur.
* 1016 - Játmundur járnsíða varð konungur Englands.
* 1333 - Kingigtorssuaq-rúnasteinninn: Erlingur Sighvatsson, Bjarni Þórðarson og Eindriði Oddson klöppuðu nöfn sín á rúnastein í vörðu í Norðursetu, um 30 kílómetrum fyrir norðan þar sem nú er bærinn Upernavik á Grænlandi, næstum norður á 73° gráðu norðlægrar breiddar. Ártalið er þó óvíst.
* 1558 - María Skotadrottning giftist Frans 2. Frakkakonungi.
* 1585 - Felice Peretti varð Sixtus 5. páfi.
* 1596 - Njarðvíkurbæirnir voru felldir undir Vatnsleysustrandarhrepp.
* 1608 - Kristján 4. boðaði að allar byggingar þýskra kaupmanna á konungsjörðum eða kirkjujörðum skyldu rifnar til grunna.
* 1610 - Hollenska Austur-Indíafélagið fékk verslunarleyfi í Pulicat á Indlandi.
* 1704 - Fyrsta fréttablaðið í Norður-Ameríku, *[[The Boston News-Letter]]*, hóf útgáfu.
* 1862 - Sigurður málari skrifaði hugvekju í *[[Þjóðólfur|Þjóðólf]]* þar sem hann hvatti til stofnunar Forngripasafns.
* 1877 - Stríð braust út milli Rússa og Ottómanaveldisins. Því lauk 1878.
* 1898 - Spænsk-bandaríska stríðið hófst þegar Spánn lýsti yfir stríði gegn Bandaríkjunum.
* 1908 - Bæjarstjórnarkosningar voru haldnar í Reykjavík
* 1914 - Síðasti líflátsdómur var kveðinn upp á Íslandi. Dómnum var síðar breytt í ævilangt fangelsi.
* 1915 - Þjóðarmorð Tyrkja á Armenum hófst með aftöku armenskra menntamanna í austurhluta Anatólíu.
* 1916 - Páskauppreisnin hófst á Írlandi.
* 1920 - Rússland og Pólland lýstu yfir stríði.
* 1922 - Hestamannafélagið Fákur var stofnað í Reykjavík.
* 1953 - Elísabet 2. Bretadrottning sló Winston Churchill til riddara.
* 1967 - Sovéski geimfarinn Vladimír Komarov fórst þegar geimflaugin Sojús 1 hrapaði til jarðar.
* 1967 - Íþróttafélagið Grótta var stofnað á Seltjarnarnesi.
* 1968 - Máritíus varð aðili að Sameinuðu þjóðunum.
* 1970 - Fjöldi háskólastúdenta settist að á göngum og í skrifstofum Menntamálaráðuneytisins til þess að leggja áherslu á kröfur námsmanna erlendis.
* 1970 - Fyrsti kínverski gervihnötturinn, Dong Fang Hong 1, fór á braut um jörðu.
* 1971 - Hálf milljón manna mótmælti Víetnamstríðinu í Washington-borg.
* 1975 - Sex meðlimir Baader-Meinhof-gengisins hertóku sendiráð Vestur-Þýskalands í Svíþjóð og kröfðust lausnar fanga. 
* 1977 - Vlastimil Hort setti heimsmet í fjöltefli á Seltjarnarnesi. Hann tefldi við 550 manns á rúmum sólarhring.
* 1980 - Eagle Claw-aðgerðin: Bandaríkjamenn reyndu að frelsa 52 bandaríska gísla, sem voru í haldi í Teheran, höfuðborg Írans. Leiðangurinn mistókst og engum gíslum var bjargað en átta bandarískir hermenn létu lífið.
* 1981 - Fjölflokkakerfi var tekið upp í Senegal.
* 1982 - Jón Páll Sigmarsson setti tvö Evrópumet í lyftingum, lyfti 362,5 kg í réttstöðu og 940 kg samtals.
* 1982 - Nicole sigraði Söngvakeppni evrópskra sjónvarpsstöðva fyrir Vestur-Þýskaland með laginu „Ein bißchen Frieden“.
* 1990 - Hubble-sjónaukinn var sendur út í geim um borð í geimskutlunni *[[Discovery (geimskutla)|Discovery]]*.
* 1990 - Austur- og Vestur-Þýskaland samþykktu að taka upp sameiginlega mynt 1. júlí.
* 1993 - Einn lést þegar stór bílasprengja á vegum IRA sprakk í Bishopsgate í London.
* 1994 - Magnús Scheving náði öðru sæti á heimsmeistaramóti í þolfimi, sem haldið var í Japan.
* 1995 - Gilbert Murray var myrtur með bréfsprengju frá Unabomber.

* 1999 - Meðlimir Falungong stóðu fyrir mótmælum utan við stjórnarbyggingu í Zhongnanhai sem leiddi til víðtækra ofsókna gegn hreyfingunni.
* 2004 - Kýpurbúar greiddu atkvæði um Annanáætlunina um sameiningu eyjarinnar. Kýpur-Grikkir höfnuðu henni en Kýpur-Tyrkir samþykktu.
* 2006 - Sprengjutilræðin í Dahab: 23 létust þegar þrjár sprengjur sprungu í ferðamannabænum Dahab á Sínaískaga.
* 2007 - Fóstureyðingar voru leyfðar í Mexíkóborg.
* 2007 - Stjörnufræðingar uppgötvuðu lífvænlegu plánetuna Gliese 581 c í stjörnumerkinu Voginni.
* 2009 – Alþjóða heilbrigðisstofnunin varaði við svínaflensufaraldri eftir að svínaflensa tók að breiðast út í Mexíkó.
* 2013 - 1.134 textílverkamenn létust þegar Rana Plaza í Bangladess hrundi.
* 2021 - Indónesíuher greindi frá því að kafbáturinn KRI Nanggala hefði farist með 53 áhafnarmeðlimum.

## Fædd
* 1533 - Vilhjálmur þögli Óraníufursti (d. 1584).
* 1628 - Soffía Amalía, Danadrottning (d. 1685).
* 1815 - Anthony Trollope, breskur rithöfundur (d. 1882).
* 1845 - Carl Spitteler, svissneskt ljóðskáld og Nóbelsverðlaunahafi (d. 1924).
* 1856 - Henri Philippe Pétain, franskur herforingi og stjórnmálamaður (d. 1951).
* 1896 - Egill Holmboe, norskur nasisti (d. 1986).
* 1908 - Józef Gosławski, pólskur myndhöggvari (d. 1963).
* 1911 - Sigursveinn D. Kristinsson, íslenskt tónskáld (d. 1990).
* 1924 - Jón Ísberg, íslenskur sýslumaður.
* 1930 - José Sarney, forseti Brasilíu.
* 1934 - Shirley MacLaine, bandarísk leikkona.
* 1942 - Barbra Streisand, bandarísk leik- og söngkona.
* 1945 - Doug Clifford, bandarískur trommari (Creedence Clearwater Revival).
* 1952 - Geir Jón Þórisson, íslenskur yfirlögregluþjónn.
* 1957 - Bamir Topi, forseti Albaníu.
* 1960 - Friðrik Karlsson, íslenskur gítarleikari.
* 1964 - Björn Malmquist, íslenskur fréttamaður.
* 1964 - Eygló Harðardóttir, íslenskur myndlistarmaður.
* 1966 - Alessandro Costacurta, ítalskur knattspyrnumaður.
* 1974 - Eric Kripke, bandarískur kvikmyndagerðarmaður.
* 1982 - Kelly Clarkson, bandarísk söngkona.
* 1991 - Tómas Steindórsson, íslenskur útvarpsmaður.

## Dáin
* 1342 - Benedikt 12. páfi.
* 1731 - Daniel Defoe, breskur rithöfundur (f. 1680)
* 1840 - Sveinn Pálsson, læknir og náttúrufræðingur.
* 1944 - Michael Pedersen Friis, danskur forsætisráðherra (f. 1857).
* 1960 - Max von Laue, þýskur eðlisfræðingur (f. 1879).
* 1964 - Gerhard Domagk, þýskur örverufræðingur og nóbelsverðlaunahafi (f. 1895).